kardosdrur/scandi-wiki huggingface dataset:
Kinnarodden

Kinnarodden, det nordligste punkt på det norske og det europæiske fastland, ligger på Nordkinnhalvøya, på grænsen mellem Lebesby og Gamvik kommuner, 71°08′02″N i Troms og Finnmark fylke. Afstanden til Lindesnes, Norges sydligste punkt, er 1.752 km. Kinnarodden kan nås via en 23 km lang gangsti fra Mehamn. Det tager 6-8 t hver retning. Der er også bådture fra Mehamn visse dage om sommeren.

Troms og Finnmarks geografi
Lebesby
Gamvik
Regierungsbezirk Karlsruhe

Karlsruhe er en af de fire administrative distrikter (Tysk: regierungsbezirk) i Baden-Württemberg, Tyskland, som ligger i den nord-vestlige del af delstaten Baden-Württemberg, og i den syd-vestlige del af Tyskland.

Baden-Württemberg
Regierungsbezirke i Tyskland
Anarko

Anarko (fra græsk: an archos = uden hersker) er et præfiks til navneord, som en anarkist kan bruge for at lægge specifik vægt på sin anarkistiske overbevisning indenfor et bestemt område, ideologisk eller aktivistisk, som vedkommende ser sig som en del af. Det kunne være ideologier (og dertilhørende aktivistiske bevægelser) som f.eks. kommunisme, syndikalisme mv. Dermed ville betegnelsen for ideologierne være hhv. anarko-kommunisme og anarko-syndikalisme.

Særligt i den feministiske bevægelse har der været en tendens til at opfatte anarko som udpræget maskulint eller mandligt, selvom det dog grammatisk set er tvivlsomt (ville principielt kun kunne accepteres grammatisk, hvis man med anarka ville understrege at anarkismen ikke kun vender sig mod mandlige herskere, men også herskerinder). Ikke desto mindre har de dog fundet på et andet præfiks, som nogle indenfor bevægelsen mener er mere feminint eller kvindeligt, nemlig anarka. Således vil en anarkistisk præget feminisme hedde anarka-feminisme. Bemærkelsværdigt er det, at betegnelsen ikke beskriver personens køn, men faktisk kun bruges til den feministiske bevægelse. 
Betegnelsen har endvidere ikke været til diskussion i den anarkistiske bevægelse og har vundet stort indpas.

Kilder/Henvisninger 
 Anarchopedia 

Anarkisme
Kristen anarkisme

Kristen anarkisme er troen på at Gud er den eneste autoritet som kristne står til ansvar overfor. Det er kristne anarkisters overbevisning at hverken regeringen eller den etablerede kirke skal have magt over befolkningen.

Ifølge anarkistisk bibelanskuelse er der en klar overensstemmelse mellem anarkisme og Jesu lære, som flere steder er kritisk overfor kirken og status quo.

Litteraturhenvisninger og kilder 
 Kjaer, Niels (1972): Kristendom og Anarkisme (Google Books)

Kilder/Henvisninger 
 Anarchopedia

Eksterne links 
 christocrate.ch  
 christiananarchy.com 

Anarkisme
Politik og religion
Uran-238

Uran-238 (238U) er den mest almindelige af de naturligt forekommende uranisotoper. Omkring 99,284% af al naturligt forekommende uran er 238U. Med en halveringstid på 4,46 × 109 år (1,41 × 1017 sekunder), er 238U ikke nær så radioaktivt som fx 235U og 233U. Af samme grund er 238U uegnet både som selvstændigt reaktorbrændstof og som fissilt materiale til kernevåben. Til gengæld gør 238U's forholdsvis lave radioaktivitet, og samtidig høje densitet, stoffet velegnet som skjold mod mere radioaktive stoffer og som panserbrydende ammunition.

Til trods for 238U's lave radioaktivitet, danner isotopen alligevel basis for de fleste moderne kernevåben, eftersom det kan omdannes til plutonium-239 (239Pu) i en kernereaktor. Netop 239Pu bruges som fissilt materiale i snart sagt alle moderne kernevåben. Når 238U rammes af en neutron, omdannes det til 239U, der er så ustabilt, at det henfalder til neptunium-239 (239Np), der igen henfalder til 239Pu.

Som brændstof til kernereaktorer anvendes beriget uran. Beriget uran er uran, hvor andelen af 235U-isotopen er kunstigt oparbejdet. Forarmet uran er det restprodukt, der bliver tilbage, når beriget uran er udtjent som brændstof i en kernereaktor. Forarmet uran består således hovedsageligt af 238U-isotopen.

A-kraft 
238U kan ikke anvendes direkte som reaktorbrændstof. Det anvendes dog i formeringsreaktorer til produktion af 239Pu, der kan anvendes til produktion af kernevåben eller som reaktorbrændstof. De fleste formeringsreaktorer producerer ikke energi, deres formål er udelukkende produktionen af plutonium. Pr. 2005 var den eneste energiproducerende formeringsreaktor den russiske BN-600 reaktor på Belojarsk kernekraftværket, der producerer omkring 600 megawatt. 

Selvom 238U ikke kan anvendes alene som reaktorbrændstof, så vil op til en tredjedel af energien fra en typisk reaktor faktisk komme fra fissionen af 239Pu, der dannes ud fra 238U isotoperne i reaktorbrændstoffet.

Anden anvendelse 
Uran-238 anvendes som skjold mod mere radioaktive isotoper. Takket være 238U’s høje atommasse og høje antal af neutroner, bremser isotopen både alfastråling, røntgenstråling og gammastråling. Faktisk er 238U omkring fem gange bedre til at bremse gammastråling end bly. Både metallisk forarmet uran og uranoxid anvendes som skjold. Pga. urans høje densitet, finder forarmet uran også anvendelse inden for panserbrydende ammunition.

Kernefysik
Brændstoffer og brændsler
Actinider
Uranisotoper
Sort blok

Sort Blok er en taktik brugt af demonstranter til demonstrationer mm. Formålet er at undgå at politiet udpeger og anholder enkelte individer fra gruppen. En Sort Blok består i, at en del af eller hele demonstrationen, demonstrerer sortklædt og med maskering. Nogle gange indgår visse former for beskyttelse, f.eks. hjelme, benskinner, handsker, redningsveste, skjolde af vejskilte mv. Taktikken er især brugt af BZ-grupper og andre autonome grupperinger.

Efterhånden som denne taktik er blevet mere og mere populær gennem tiderne, og da den ofte er fundet sted i mere eller mindre militante sammenhænge, bliver Sorte Blokke hurtigt kædet sammen med militante grupperinger.

I dag bliver strategien ikke brugt i særlig stor stil i Danmark, fordi det danske politi ofte bruger en mere mobil taktik, men strategien bliver ofte brugt i udlandet, f.eks. Sverige, Tyskland og Grækenland. I langt de fleste lande bruges maskering dog stadig i stor stil, og stilen med det sorte tøj bliver også ofte brugt.

Historie 
Idéen om sort blok opstod efterhånden som politiet og pressen intensiverede deres overvågning af demonstrationer og aktioner op gennem 80'erne, især i forhold til BZ, hvor man dokumenterede, hvad der foregik via fotografier og videooptagelser.

Se også 
 Pink Blok

Kilder/Henvisninger 

 Anarchopedia

Politik
Ungdomskultur
Anarkisme
Black Flag

Black Flag var et hardcore punkband, stiftet i 1976 i Californien, USA. Black Flag blev opløst i 1986. Navnet Black Flag stammer fra det sorte anarkist-flag.

Medlemmer 
Henry Rollins "classic era"
 Henry Rollins – Sang
 Greg Ginn – Guitar
 Kira Roessler – Bas
 Anthony Marthinez – Trommer

Diskografi 
Dette er KUN albums, ikke singles.
 Damaged
 My War
 Family Man
 Slip It In
 Loose Nut
 In My Head
 Live '84
 Who's Got the 10 1/2?

Punkgrupper fra USA
Caraș-Severin (distrikt)

Caraş-Severin er et distrikt i Banat i Rumænien med 333.219 (2002) indbyggere. Hovedstad er byen Reşiţa.

Byer 
 Reşiţa
 Caransebeş
 Anina
 Băile Herculane
 Bocşa
 Moldova Nouă
 Oraviţa
 Oţelu Roşu

Kommuner

Demografi 
Evoluţia demografică

Caras-Severin
Paul Anka

Paul Anka (født 30. juli 1941 i Ottawa, Ontario, Canada) er en amerikansk-canadisk sanger, sangskriver og skuespiller.

Ankas familie er af libanesisk afstamning.

Anka havde en verdenssucces som 16-årig med Diana (1957). Blandt øvrige hits var Puppy Love, Put Your Head on My Shoulder og Lonely Boy. Han skrev også Frank Sinatras "signaturmelodi", My Way, som han omskabte fra en fransk schlager og også selv indspillede.
Han har også lavet en coverversion af Nirvanas hitsang Smells Like Teen Spirit.

I 1983 han skrev sammen med Michael Jackson sangen "I Never Heard", som blev omdøbt og udgivet i 2009 under navnet "This Is It". En anden sang, Jackson skrev sammen med Anka under denne 1983 session, "Love Never Felt So Good", er siden blevet opdaget, og vil blive frigivet i den nærmeste fremtid.

Film 
 Den Længste Dag (1962)
 3000 Miles to Graceland (2001)

Noter

Eksterne henvisninger 

 
 
 

Musikere fra Canada
Skuespillere fra Canada
Hollywood Walk of Fame
Croonere
Haldir

I J.R.R. Tolkiens trilogi om Ringenes Herre, i de animerede film om det samme fra 1978 og 1980 samt i Peter Jacksons filmatisering fra 2001-2003 er Haldir en elver fra landet Lórien, hvor Galadriel og Celeborn regerer. Han er nærmere bestemt leder af de elvere, som bevogter landets nordlige grænse. Han er formodentlig opkaldt efter en tidligere elver, som bar samme navn, men som var et menneske. Det nævnes ikke i Tolkiens romaner, hvornår Haldir fødes og dør, eller hvor gammel han bliver. I filmen spilles han af New Zealænderen Craig Parker.

Haldir i bøgerne og filmene 

I både Tolkiens roman kaldet Ringenes Herre - Eventyret om Ringen og Peter Jacksons filmatisering af samme ser man Haldir, da Ringens broderskab ubevidst træder ind i Lóriens skove. Her leder han broderskabet til Lóriens hovedstad Caras Galadhon. I Tolkiens roman er han desuden sammen med sine to brødre, Rúmil og Orophin. Idet han ikke bryder sig meget om dværge, som de i umindelige tider havde kæmpet imod og foragtet, kræver han at Gimli, som er en del af broderskabet, får bind for øjnene, når de leder ham ind i landet. Aragorn foreslår at de alle bærer bind for øjnene, så ingen føler sig mere uværdige end andre. Elveren Legolas, som stammer fra et andet elverland kaldet Dunkelskov, er ikke begejstret for dette, men bliver imidlertid overtalt. Haldir og hans mænd er beskrevet som vagter, der sidder på platforme i træerne, klædt i grå kutter med hætte.

I Peter Jacksons filmatisering ser man også Haldir i Ringenes Herre - De to Tårne, da han leder en bataljon bueskytter fra Lórien, som skal komme Théoden, Aragorn, Legolas, Gimli og befolkningen i Rohan til undsætning i borgen Hornburg, og dræbe de Uruk-haier, Saruman har sendt ud. Netop som Aragorn befaler alle soldater at gøre retræte, bliver Haldir stukket i ryggen af en Uruk-hai. Aragorn kommer ham til undsætning, men når ikke at redde ham, før han dør. Denne episode er blevet kritiseret meget, idet det således skulle have lykkedes Haldir og hans mænd at komme til Hornburg på én dag, mens det tog tre dage for Aragorn, Legolas og Gimli at løbe fra Emyn Muil (nogle bakker på hver side af den store sø Nen Hithoel. På den ene side af Nen Hithoel løber Aragorn, Legolas og Gimli i forsøget på at redde Merry og Pippin, og på den anden side vandrer Frodo og Sam, og det er her de møder Gollum) til Fangorn-skoven.

Haldir er også en karakter i visse spil som omhandler Ringenes Herre, blandt andet computerspil-serien The Battle for Middle-Earth.

Personer i Ringenes Herre
Călărași (distrikt)

Călăraşi er et distrikt i Muntenien i Rumænien med 324.617 (2002) indbyggere. Hovedstad er byen Călăraşi.

Byer 
 Călăraşi
 Olteniţa
 Budeşti
 Fundulea
 Lehliu-Gară

Kommuner 
 Alexandru Odobescu
 Belciugatele
 Borcea
 Căscioarele
 Chirnogi
 Chiselet
 Ciocăneşti
 Curcani
 Cuza Vodă
 Dichiseni
 Dor Mărunt
 Dorobanţu
 Dragalina
 Dragoş Vodă
 Frăsinet
 Frumuşani
 Fundeni
 Grădiştea
 Gurbăneşti
 Ileana
 Independenţa
 Jegălia
 Lehliu
 Luica
 Lupşanu
 Mânăstirea
 Mitreni
 Modelu
 Nana
 Nicolae Bălcescu
 Perişoru
 Plătăreşti
 Radovanu
 Roseţi
 Săruleşti
 Sohatu
 Spanţov
 Şoldanu
 Ştefan cel Mare
 Ştefan Vodă
 Tămădău Mare
 Ulmeni
 Ulmu
 Unirea
 Valea Argovei

Demografi 

Calarasi
Olt (distrikt)

Olt er et distrikt i Valakiet i Rumænien med 489.274 (2002) indbyggere. Hovedstaden i distriktet er Slatina.

Byer 
 Slatina
 Caracal
 Balş
 Corabia
 Drăgăneşti-Olt
 Piatra Olt
 Potcoava
 Scorniceşti

Kommuner 

Olt
Gorj (distrikt)

Gorj er et distrikt i Oltenien i Rumænien med 387.308 (2002) indbyggere. Hovedstad er byen Târgu Jiu.

Byer 
 Târgu Jiu
 Motru
 Rovinari
 Bumbeşti-Jiu
 Târgu Cărbuneşti
 Turceni
 Tismana
 Novaci
 Ţicleni

Kommuner 

Gorj
Byer i distriktet Gorj
Dâmbovița (distrikt)

Dâmboviţa er et distrikt i Muntenien i Rumænien med 541.763 (2002) indbyggere. Hovedstad er byen Târgovişte.

Byer 
 Târgovişte
 Moreni
 Găeşti
 Pucioasa
 Titu
 Fieni

Kommuner

Demografi

Eksterne henvisninger 

Distrikter i Rumænien
Byer i distriktet Dâmbovița
Teleorman (distrikt)

Teleorman er et distrikt i Oltenien i Rumænien med 436.025 (2002) indbyggere. Hovedstad er byen Alexandria.

Byer 
 Alexandria
 Roşiori de Vede
 Turnu Măgurele
 Zimnicea
 Videle

Kommuner 

Teleorman
Ligefordeling

Ligefordeling (eller rektangulær fordeling, uniform fordeling) er en sandsynlighedsfordeling, hvor alle udfald har lige stor sandsynlighed.
Der findes diskret og kontinuert ligefordeling. For den diskrete ligefordeling kan udfald være enten en mængde (f.eks. {spar es,hjerter dame, klør 2}) eller heltallene inden for et eller flere intervaller (f.eks. 1,2,3,4,5,6). For den kontinuerte ligefordeling kan udfald være alle reelle tal i et eller flere intervaller (f.eks. de reelle tal i intervallet 0 til 10).

Et eksempel på en diskret ligefordelt stokastisk variabel er en ærlig 6 sidet terning, der har lige stor sandsynlighed for at lande på alle sider. Her er sandsynligheden for at lande på en side 1/6. Et andet eksempel er kulør og værdi for trækning af spillekort fra et spil kort, hvor det trukne kort lægges tilbage efter trækning og blandes med de andre kort.

Diskret ligefordeling 
Den diskrete ligefordeling kan være for heltal eller en mængde. Generelt er sandsynligheden for hvert udfald lig 1 divideret med antallet af mulige udfald. For en ikke numerisk mængde (som {spar es,hjerter dame, klør 2}) kan man ikke regne middelværdi og andre statiske mål.

Diskret ligefordeling for intervallet [a;b] 
En diskret ligefordeling på intervallet [a;b] (hvor  og ) antager hver af værdierne  med sandsynlighed:

Alle andre udfald har sandsynlighed 0. Fordelingsfunktionen er en stykvis konstant funktion:

Bemærk, at  angiver værdien af x rundet ned til nærmeste heltal.

Forventningsværdien og variansen er:

Kontinuert ligefordeling 
Den kontinuerte ligefordeling bruges oftest for et enkelt interval [a;b], men kan bruges for et vilkårligt antal intervaller. Hvis andet ikke nævnes, antages det, at intervallet er [0;1]. Som med alle andre kontinuerte sandsynlighedsfordelinger er sandsynligheden for et specifikt udfald lig nul. Sandsynligheden for et delinterval er lig længden af intervallet divideret med den samlede længde af alle intervaller.

Kontinuert ligefordeling for intervallet [a;b] 
En kontinuert ligefordeling på intervallet [a;b] (hvor  og ) har tæthedsfunktionen:

Fordelingsfunktionen er:

Forventningsværdien og variansen er:

Transformation til andre fordelinger 
Den kontinuerte ligefordeling mellem 0 og 1 udgør i mange tilfælde basis inden for generering af pseudo-tilfældige tal på en computer. For at kunne lave tilfældige tal fra andre fordelinger, transformerer man tallene fra den kontinuerte ligefordeling.

Givet at X er et tilfældigt tal fra en kontinuert ligefordeling mellem 0 og 1 kan man for eksempel få følgende fordelinger:

Et diskret ligefordelt tal mellem a og b:

Et eksponentiel fordelt tal med middelværdi :

For at denne transformation er gyldig, må X aldrig antage værdien 0, da den naturlige logaritme ikke er defineret for 0. Dette er tilfældet i de fleste pseudo-tilfældig talgenerator til computer.

Det er også muligt at transformere til andre fordelinger, for eksempel normalfordelingen.

Referencer 
Villy Bæk Iversen, Numerisk simulation

Se også 
 Normalfordeling
 Binomialfordeling

Sandsynlighedsfordelinger

su:Sebaran seragam#Kasus kontinyu
Sandvik

Sandvik har flere betydninger:

Sandvík – en bygd på Færøerne
Sandvik AB – en svenskbaseret virksomhed
F.M. Alexander

'Frederick Matthias Alexander (20. januar 1869 – 10. oktober 1955) var en tasmanskfødt recitør og skuespiller og opfinder af Alexanderteknikken. Tidligt i sin karriere fik Alexander tilbagevendende problemer med stemmen – han blev hæs og mistede til sidst stemmen helt, når han stod på scenen. Disse problemer søgte han forgæves lægehjælp til, men i stedet for at følge sin læges råd og skifte karrierespor, studerede han sit eget bevægelsesmønster og ændrede sine vaner, hvorved problemerne med stemmen forsvandt. Fra 1894 og frem underviste han i sin teknik, som i dag kaldes alexanderteknik.

Referencer 

Teaterskuespillere
Skuespillere fra Australien
Sandvik AB

Sandvik er et vidtfavnende firma indenfor blandt andet produktion af værktøj og maskiner. Firmaet er et aktieselskab med hovedsæde i Sverige.

Virksomheden havde i 2006 42.000 ansatte og var repræsenteret i 130 lande.

Eksterne henvisninger 
 Virksomhedens hjemmeside

Fremstillingsvirksomheder fra Sverige
Etableret i 1862
Sandviken
Værktøjsproducenter
Menon

Menon er en sokratisk dialog skrevet af Platon. Ved at benytte sig af den sokratiske metode, søger den at definere begreberne dyd og arete i deres generelle former, og ikke de forskellige former (f.eks. retfærdighed og mådehold). Sokrates løser diskussionens aporia, skabt af Menons paradoks ved at introducere teorien om at genhuske viden, kaldet anamnese, og slutter af med platonisk idealisme.

Personer 
I Menon er der to hovedpersoner: Sokrates og Menon. De diskuterer om menneskelig dyd kan genlæres, og hvorvidt den har en eller flere former. Som oftest i sokratiske dialoger, diskuteres flere temaer. Et særkende for Menon er at Sokrates benytter Menons slave til at demonstrere sin anamneseteori. Et andet kendetegn er den hurtige, vrede indtræden som Anythos gør.

Menon er en 19-årig, ung og smuk sofist, der har fået undervisning af Gorgias.

Filosofiske skrifter
Anthony B

Keith Blair (31. marts 1976), bedst kendt som Anthony B, er en jamaicansk reggaemusiker.

Biografi 
Han voksede op i Clarks Town, i den nordvestlige del af Trelawny, i en meget religiøs familie, der gav ham hans religiøse grobund. Som ung konverterede han til Rastarianismen, hvilket ikke blev taget godt imod fra familiens side. Derfor flyttede han over til sin tante i Kingston-forstaden Portmore.

Diskografi

Album 
 Predator & Prey (1996, Alpha Enterprises)
 Real Revolutionary / So Many Things (1996, Greensleeves)
 Universal Struggle (1997, VP Records)
 Seven Seals (1999, VP Records)
 That's Life (2001, VP Records)
 More Love (2001, AO ! Records)
 Live On The Battlefield (2002, Jahmin' Records)
 Reggae Max (2002, Jet Star)
 Street Knowledge (2003, VP Records)
 Judgment Time (2003, 2B1 Records)
 Smoke Free (2003, Bogalusa Records)
 Voice Of Jamaica vol. 2 (2003, Nocturne)
 Wise Man Chant (2004, Black Scorpio)
 Justice Fight (2004, Nocturne)
 Untouchable (2004, Togetherness Records)
 Powers Of Creation (2004, Nocturne)
 Black Star (2005, Greensleeves)
 My Hope (2005, AL.TA.FA.AN. / Minor 7 Flat 5)
 Suffering Man (2006 Tad's Records)
 Higher Meditation (2007 Greensleeves)

Opsamlinger 
 Chanting Down Babylon (1997, Power Play); live, med Buju Banton
 2 Strong (1998, Star Trail/VP Records); med Sizzla
 Anthony B & Idren (1998, Jamaican Vibes)
 Anthony B & Friends (1998, Rhino Records)
 Nazarene Vow (1999, Records Factory); med Junior Timba
 3 Wise Men (1999, J&D); med Sizzla and Luciano
 One Mission (1999, J&D); med Capleton
 Saddle To The East (2001, Brick Wall); med Jah Mason og Steve Machete
 4 Rebels (2001, VP Records); med Sizzla, Luciano, og Yami Bolo
 The Five Disciples (2001, Penitentiary / Jet Star); med Sizzla, Luciano, Junior Kelly, og Capleton
 We Three Kings (2001, AO ! Records); with Sizzla
 We Three Kings (2002, Navarre); med Capleton og Luciano
 Four The Hard Way (2002, City Hall); med Capleton, Sizzla, og Luciano
 Kings Of Zion (2002, Jet Star); med Capleton, Sizzla, og Junior Kelly
 5 Blazing Fires (2002, Fire Ball); med Admiral Tibbett, Sizzla, Capleton, og Michael Fabulous
 Five Disciples Part II (2003, Jet Star); med Capleton, Luciano, Sizzla, og Jr. Kelly 
 Kings Of Zion vol. 3 (2005, Charm); med Capleton, Sizzla, og Turbulence 
 Jah Warriors vol. III (2005, Penitentiary); med Luciano

Eksterne henvisninger 

 Officiel hjemmeside

Musikere fra Jamaica
Reggaemusikere
Har spillet på Roskilde Festival
Symposion (flertydig)

Symposion har flere betydninger:

 Symposion – et oldgræsk drikkegilde.
 Symposion (Platon) – en dialog af Platon.
 Symposion (Xenofon) – en dialog af Xenofon.
Romeo Must Die

Romeo Must Die er en amerikansk film fra 2000, hvis historie er baseret frit efter William Shakespeares Romeo og Julie, instrueret af Andrzej Bartkowiak, og med Aaliyah, DMX og Jet Li i hovedrollene.

Handling 

Han Sing (Jet Li) har taget skylden for sin far og bror og har taget deres egentlige plads i et fængsel i Hongkong, mens familien er flygtet til USA. Da «Sing» høre at hans bror er blevet myrdet af en flok rivaler, flygter han fra fængslet og tager derefter til Oakland for at søge hævn. Der møder han og bliver forelsket i Trish (Aaliyah), datteren til rivalenes chef.

Medvirkende

Produktion 
 Romeo Must Die-soundtracket indeholder fire sange af Aaliyah, og indeholder også sange lavet af kendte sangere såsom; Timbaland & Magoo, DMX, Ginuwine, og andre. Albummets hovedsingle, "Try Again" af Aaliyah, var et nummer ét hit på Billboard Hot 100 i 2000.
 Filmen skulle i starten have haft intensionen om at lave en scene i slutningen af filmen hvor Jet Li og Aaliyah kysser, men scenen blev klippet kort før filmen udkom. Nogle fans var hidsige over dette da de følte at dette betød at produktionensselskabet var uvillige til at skildre et forhold mellem to med forskellige etniske baggrunde, men Jet Lis kommentarer indikerer at scenen blev fjernet og fordi at der på det tidspunkt er et familiemedlem som bliver myrdet, og at det således ville være upassende for ham at kysse en pige omgående bagefter. 
 Romeo Must Die er Jet Lis første hovedrolle på engelsk.
 For at undgå at anvende for mange optagelseslokationer, blev det meste af filmen filmet i Vancouver, Canada.

Modtagelse 
I Nordamerika var Romeo Must Die en økonomisk succes. Den indtjente 18.014.503 dollar (6.821 per lærred) i åbningsweekenden. Filmens samlede indtjening i Nordamerika er 55.973.336 dollar, og dermed en af Jet Lis største økonomiske succeser i Nordamerika.

Filmens samlede indtjening fra hele verden er 91.036.760 dollar.

Referencer

Eksterne henvisninger 

 
 
 

Dramafilm fra USA
Amerikanske film fra 2000
Capleton

Clifton George Bailey III (født 13. april 1967 i Jamaica), bedst kendt som Capleton, er en reggae- og dancehall-musiker. Han kaldes også King Shango, King David og The Prophet. Capletons attribut er ild, som han ynder at synge om, hvilket også har givet ham tilnavnet Ildmanden (engelsk: The Fireman).

Diskografi 
 Lotion Man - 1991
 Alms House - 1993
 Good So - 1994
 Prophecy - 1995
 I-Testament - 1997
 One Mission (opsamling) - 1999
 Gold - 2000
 More Fire - 2000
 Still Blazin''' - 2002
 Voice of Jamaica, Vol.3 - 2003
 Praises to the King - 2003
 Reign of Fire - 2004
 The People Dem - 2004
 Duppy Man (Sammen med Chase & Status)
 Free Up - 2006
 Hit Wit Da 44 Rounds - 2007
 Rise Them Up - 2007
 Bun Friend - 2008
 Yaniko Roots - 2008
 Jah Youth Elevation - 2008
 Liberation Time (sammen med AZAD) (2009)
 I-Ternal Fire''

Ekstern kilde/henvisning 
 Officiel hjemmeside
 

Musikere fra Jamaica
Reggaemusikere